stanford-oval/wikipedia huggingface dataset:
BTR-70
הערות שוליים

↑  לצוות הכלי הייתה היכולת לשאת בתא הלוחמים משגרים מסוגים שונים לשימוש נגד מטוסים בעיקר, ביניהם ה-9K38 איגלה, ה-9K34 סטרלה-3 ומטולי רימונים.
↑  ידיעה מתוך סוכנות הידיעות RIA Novosti הרוסית (קישור לידיעה).
| רק"מ מדינות הגוש הסובייטי לאחר מלחמת העולם השנייה |
| --- | --- | --- |
| טנקים | T-84 Oplot-M • T-90 • T-84 • T-80 • T-72 • IT-1 • T-64 • T-62 • PT-76 • T-55 • T-10 • ארמטה T-14 |  |
| נגמ"שים | BTR-152 • BTR-94 • BPM-97 • BTR-90  • BTR-80 • BTR-70 • BTR-60 • BTR-40 • BTR-4 • BTR-3 • BTR-D • BTR-50 • MT-LB |  |
| נגמ"שי לחימה | BMPT • BTR-T • BMD-3 • BMD-2 • BMD-1 • BMP-3 • BMP-2 • BMP-1 • ‏T-15 ארמטה |  |
| תותחים מתנייעים | 2S1 גווזדיקה • ‏SO-152 • ‏2S4 טולפן • ‏2S5 גיאטסינט-S • ‏2S7 פיון • ‏2S9 נונה • ‏2S19 MSTA‏ • ‏‏2S23 נונה-SVK • ‏2S25 Sprut-SD • ‏2S31 וונה • ‏ASU-57 • ‏ASU-85 • ‏A-222 ברג |  |
| ארטילריה רקטית | BM-14 • ‏BM-21 גראד • ‏BM-24 • ‏BM-25 • ‏BM-27 אוראגן • ‏TOS-1 • ‏BM-30 סמרץ' |  |
| טילי קרקע-קרקע | 2K6 לונה • 9K52 לונה-M • ‏OTR-21 טוצ'קה • OTR-23 אוקה • 9K720 איסקנדר • K-300P בסטיון-P |  |
| רק"ם נ"מ | ‏SA-22 • SA-19  • ZSU-23-4 • ZSU-57-2 • BTR-152A\D\E • BTR-40A |  |
| מערכות קרקע-אוויר | SA-4 • ‏SA-6 • ‏SA-8 • ‏SA-9 • ‏‏SA-10 • ‏SA-11 • ‏‏SA-12 • ‏SA-13 • ‏SA-15 • ‏SA-17 • ‏SA-19 • ‏‏SA-20 • ‏‏SA-21 • ‏‏SA-22 |  |
| --- | --- |
בקרת זהויות :  NKC: ph522114 
BTR-70 של צבא בלארוס.
ה-TAB-77.
ה-ABC-79M באפגניסטן.
BBC Earth

| --- | --- |

 פרטי הערוץ
 מדינה:  הממלכה המאוחדת הממלכה המאוחדת
 סוג:  ערוץ ידיעת הטבע
 תאריך השקה:  2015 
 בעלות:  BBC
 שפה:  שונות
 www.bbcearth.com
 
BBC Earth הוא ערוץ טלוויזיה בריטי שהוא חלק מרשת השידור של ה-BBC. בערוץ זה משודרים תוכניות עובדתיות ודוקומנטריות ובעיקר סרטי טבע, רבים מהם הם הפקות יקרות.
הערוץ נפתח לראשונה בשנת 2015, אף על פי שניסו לפתוח אותו לראשונה כבר ב-2014.
היסטוריה

כבר באוקטובר 2013 הודיע מנהלת ה-BBC על פתיחה של 3 ערוצי טלוויזיה חדשים: "BBC Earth" - אשר יועד לתוכניות דוקומנטריות ,"BBC First", ו-"BBC Brit". יועדו לו 30 שעות של תוכן חדש לצפייה לשנה הראשונה, בין השאר עם הסדרות עולם קפוא ו-"Wonders of the Universe". ערוץ זה יועד להחליף את הערוץ הישן: "BBC Knowledge", אך בהמשך הערוץ אשר הצליח במספר שווקים והמשיך בכל זאת לפעול.
רשת הערוץ עלתה בבריטניה ב-2015. הוא החל לשדר גם במדינות נוספות:
בפולין, השידור הראשון החל מ-1 בפברואר 2015.
במדינות הנורדיות, השידור הראשון החל מ-13 באפריל 2015.
בהונגריה, רומניה וטורקיה, השידור הראשון החל מ-14 באפריל 2015.
באמריקה הלטינית, השידור הראשון החל מ-1 בספטמבר 2015. עם זאת הוא הופסק באפריל 2017.
בדרום אפריקה, השידור הראשון החל מ-1 בספטמבר 2015.
באסיה בקמבודיה, הונג קונג, אינדונזיה, מלזיה, מונגוליה, סינגפור, דרום קוריאה, תאילנד, טאיוואן ווייטנאם, השידור הראשון החל מ-3 באוקטובר 2015. ב-2017 הצטרפו אליהם הפיליפינים לאוס ומיאנמר, דרך ערוצים נוספים של ה-BBC.
בסרביה, השידור הראשון החל מ-28 בדצמבר 2015.
במזרח אירופה, השידור הראשון החל מ-1 בינואר 2016.
ביוון, השידור הראשון החל מ-1 באוקטובר 2017.
בהודו, הערוץ משודר דרך ערוץ הודי דומה - "Sony BBC Earth", החל מ-6 במרץ 2017.
בקנדה, הערוץ נפתח ברשת קנדית "BBC Earth", בה השידור הראשון החל מ-24 בינואר 2017. השידורים שלו פועלים תחת הרשת הקנדית "Blue Ant Media".
בניו זילנד, השידור הראשון החל מ-22 באוקטובר 2018.
באוסטרליה, השידור הראשון החל מ-10 באוקטובר 2019.
תוכניות המשודרות או ששודרו בערוץ

עולם מופלא 2
הכוכב הכחול 2
שושלות
שבעה עולמות, כוכב אחד
כוכב מושלם
תנין אמריקאי

| תנין אמריקאי |
| --- | --- |
 תנין אמריקני
מצב שימור
 מצב שימור: פגיע פגיע (VU) 
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: זוחלים
סדרה:: תנינאים
משפחה:: תניניים
סוג:: תנין
מין:: תנין אמריקאי
שם מדעי
 Crocodylus acutus ‏קיווייה, 1807
תחום תפוצה


תנין אמריקאי (משמאל) לצד אליגטור אמריקאי (מימין), בתוך הפארק הלאומי אוורגליידס. אלו שני המינים הצפוניים ביותר של תנינאים באמריקה ולעיתים הם נלחמים על אזורי מחיה, אם כי לרוב יתרחקו זה מזה.
תנין אמריקני (שם מדעי: Crocodylus acutus) הוא מין של תנין המצוי בעיקר באמריקה המרכזית. הוא בעל התפוצה הרחבה ביותר מבין 4 מיני התניניים המצויים ביבשת אמריקה.
תפוצה ומרחב מחיה

אוכלוסייתו משתרעת מחופי האוקיינוס האטלנטי והאוקיינוס השקט של דרום מקסיקו ועד פרו וונצואלה שבאמריקה הדרומית. הוא מתרבה אף בקובה, בג'מייקה ובהיספניולה, וקיימת אף אוכלוסייה של כ-2,000 פרטים בפלורידה, ארצות הברית. התנין חי לרוב באזורי החוף. הוא גדול ממיני תנינאים אחרים באזור: הזכרים עשויים להגיע לאורך של 6.1 מטר באמריקה המרכזית והדרומית, אך בדרך כלל אורכם לא עולה על 5 מטר.
התנין האמריקני שוכן בבתי גידול כמו מנגרובים, ביצות, אגמי מים מתוקים ומלוחים, אגני ניקוז של נהרות ואף עשוי להימצא בים. מדרום פלורידה, האנטילים הגדולים ודרום מקסיקו ועד קולומביה ואקוודור. אוכלוסייה גדולה שלו מצויה בקוסטה ריקה.
מאפיינים > מראה חיצוני

לתנין האמריקאי מראה טיפוסי לתנינאי. גופו ארוך ופחוס, כאשר מחצית מאורכו הכולל הוא הזנב השרירי המשמש כמנוע העיקרי בשחייה.
עור התנין מכוסה באוסטאודרמים וצבעו אפור-כסוף עם גוונים של ירוק זית וצהוב חיוור, בעיקר בתנינים צעירים.
לתנין האמריקאי חרטום ארוך וצר יחסית לתנין הים.
מאפיינים > גודל

התנינים הקטנים בוקעים באורך 22 סנטימטרים ובמשקל 20 גרם. אורכו הממוצע של תנין בוגר זכר הוא 4 מטרים (13 רגל) ומשקלו 382 קילוגרם לזכרים, ועבור נקבות - אורך ממוצע של שלושה מטרים ומשקל של 173 קילוגרם. באזורים מסוימים בקוסטה ריקה נמצאים פרטים באורך 4 ו-5 מטר ואף עשויים להיות באורך של 6 מטרים (20 רגל). תנינים גדולים עשויים לשקול כ-400 עד 500 קילוגרם, כאשר הפריטים באורך 6 מטר ומעלה עשויים להגיע למשקל של 1,000 קילוגרם.
מאפיינים > תפוצה

התנין האמריקני רגיש לקור יותר מאשר האליגטור האמריקני. רגישות זו לקור היא הסיבה בגינה חושבים שתפוצת התנין לא הצפינה כמו האליגטור האמריקני. התנין האמריקני, לעומת זאת, בעל קצב גדילה גדול יותר מזה של האליגטור והוא הרבה פחות רגיש למים מלוחים ממנו.
מאפיינים > תזונה

התנין האמריקני ניזון ממגוון רחב של חיות החל מחרקים הנאכלים על ידי התנינים הקטנים ועד לבקר הנאכל על ידי בוגרים גדולים. תזונתו כוללת בין היתר גם עופות, יונקים, דגים, צבים, סרטנים, צפרדעים ואף לעיתים פגרים. לזכר הבוגר של מין זה אין טורפים טבעיים, והוא מסוגל לטרוף כל בעל חיים המצוי על קצה המים אם כי מרבית מזונו של התנין האמריקני הוא דגים.
תקיפות בני אדם

התנין האמריקאי תוקף בני אדם והוא נחשב לתנין התוקפני ביותר במרכז אמריקה כלפי בני אדם, עם לפחות 200 תקיפות ב-10 שנים. עם זאת, הוא יותר ביישן ופחות תוקפני מתנין היאור ותנין הים ודיווחים על בני אדם שנהרגו על ידי התנין האמריקאי הם נדירים.
בתרבות

התנין האמריקני מופיע בספר "פיטר פן", בתור התנין שטרף את היד עם השעון של קפטן הוק ומאז רודף אותו תוך השמעת תיקתוק.
בקוסטה ריקה תנין אמריקאי בשם פוצ'ו זכה לפרסום בעקבות מערכת היחסים המיוחדת שפיתח עם ז'ילברט "צ'יטו" שרדן, דייג מקומי שהציל אותו ממוות.
גלריה

תנין אמריקאי צולל במימי קובה
הערות שוליים

↑  תנין אמריקאי באתר הרשימה האדומה של IUCN
| --- | --- |
בקרת זהויות :  NLI: 987007294070405171 
תנינים מתחת לגשר בקוסטה ריקה
Blue (שיר של V)

| --- | --- |
 שיר בביצוע V
 מתוך האלבום Layover
 יצא לאור:  8 בספטמבר 2023
 שפה:  קוריאנית, אנגלית 
 אורך:  2:29
 חברת תקליטים:  ביג היט
 כתיבה:  אבסנט כרוניקלס • קתרינה סטולטנברג (אנ') • הנרייט מוצפלד (אנ') • פארק ג'ינסו
 הפקה:  אבסנט כרוניקלס • פארק
 
"Blue" (בעברית: "כחול") הוא שיר של הזמר הדרום קוריאני V מ-BTS מתוך אלבום הבכורה שלו Layover. הוא פורסם ב-8 בספטמבר 2023 דרך חברת התקליטים ביג היט מיוזיק. השיר נכתב על ידי אבסנט כרוניקלס, קתרינה סטולטנברג (אנ'), הנרייט מוצפלד (אנ') ופארק ג'ינסו, והופק על ידי אבסנט כרוניקלס ופארק ג'ינסו.
וידאו קליפ

לשיר צורף וידאו קליפ בגווני אפור (אנ') שבו נראה V מסתובב ומחפש מישהו. הוא דופק על דלת דירה ונהיה יותר ויותר חסר סבלנות עם כל דפיקה ושיחת טלפון שלא נענת. הוא מחפש בעציצים מפתח רזרבי לדירה, מסתובב עוד קצת, ואז חוזר לאותו בניין ויושב על נדנדה בחוץ, נראה מלנכולי מכיוון שהחיפוש שלו לא צלח. ברקע, אישה משחררת כלב קטן (כנראה של V) מרצועה והוא רץ לעברו.
מיקומי שיא

|   ‏‏‏  מצעדים שבועיים (2023)> מדינה |   ‏‏‏  מצעדים שבועיים (2023)> מצעד |   ‏‏‏  מצעדים שבועיים (2023)> מיקום שיא |   ‏‏‏  מצעדים שבועיים (2023)>  |
| --- | --- | --- | --- |
|  עולמי | בילבורד גלובל 200 | 89 |  |
|  ארצות הברית | מצעד השירים הדיגיטליים | 12 |  |
|  יפן | יפן הוט 100 | 100 |  |
|  יפן | מצעד הסינגלים הדיגיטליים | 13 |  |
|  קוריאה הדרומית | סירקל צ'ארט | 144 |  |
|  קנדה | מצעד השירים הדיגיטליים הקנדי | 22 |  |
מאיה הוק

| --- | --- |
הוק בפרמיירת הסרט "היו זמנים בהוליווד", 2019
הוק בפרמיירת הסרט "היו זמנים בהוליווד", 2019
 לידה:  8 ביולי 1998 (בת 26) ניו יורק, ניו יורק, ארצות הברית 
 שם לידה:  Maya Ray Thurman-Hawke 
 מדינה:  ארצות הברית ארצות הברית
 תקופת הפעילות:  מ-2016 
 עיסוק:  שחקנית, דוגמנית, זמרת-יוצרת
 מקום לימודים:  בית הספר למשחק סטלה אדלר 
 https://www.mayahawkemusic.com
 פרופיל ב-IMDb
 
הוק בפרמיירת הסרט "החשוד העיקרי" (אנ') בפסטיבל הסרטים בטורונטו, 2019
מאיה ריי תורמן-הוק (באנגלית: Maya Ray Thurman-Hawke; נולדה ב-8 ביולי 1998) היא שחקנית, דוגמנית וזמרת-יוצרת אמריקאית. בתם של השחקנים אומה ת'ורמן ואית'ן הוק.
ביוגרפיה

הוק נולדה בניו יורק, והיא הבכורה מבין שני ילדיהם המשותפים של השחקנים ההוליוודיים, אומה ת'ורמן ואית'ן הוק. הוריה נפגשו על סט צילומי הסרט "מה קרה בגטקה?", התחתנו במאי 1998, אך נפרדו ב-2003, והתגרשו סופית ב-2005. אחיה הצעיר לבון הוק שגם הוא שחקן, נולד ב-2002. לה גם שתי אחיות-למחצה מנישואיו השניים של אביה, ואח-למחצה מארוס לשעבר של אמה.
הוק אובחנה עם דיסלקסיה בכיתה ג', מה שגרם לה לעבור בין בתי ספר. סיימה את לימודיה התיכוניים בבית ספר פרטי לאמנויות בברוקלין על שם סיינט אן. האווירה האומנותית בבית ספר הובילה אותה למשחק. הוק אף החלה ללמוד משחק בבית הספר ג'וליארד, אך נאלצה לנשור בטרם עת לאחר שנת לימודים, עם ליהוקה לתפקיד במיני-סדרה "נשים קטנות" של ה-BBC.
קריירה > דוגמנות

בדומה לאמה ולסבתה, הוק דגמנה למגזין "ווג" בתחילת קריירת הדוגמנות שלה. הוק נבחרה לשמש כפרזנטורית של מותג ההלבשה הבריטי "AllSaints" ב־2016. כמו כן דגמנה בפרסומת למותג ההלבשה התחתונה, "קלווין קליין".
מאוקטובר 2023 שימשה גם פרזנטורית של "Prada", ובנוסף גם דגמנה ל-"Dior".
קריירה > משחק

תפקידה הראשון היה בשנת 2017, במיני-סדרה של ה-BBC, "נשים קטנות".
הפריצה של הוק הייתה ב-2019 כשהחלה לשחק בעונה השלישית של הסדרה המצליחה של נטפליקס, "דברים מוזרים", בתפקיד מרכזי בתור רובין באקלי. על תפקיד זה זכתה בפרס סאטורן לשחקנית משנה בסדרת טלוויזיה.
באותה שנה שיחקה גם בתפקיד משני כלינדה קסביאן, בת למשפחת מנסון, בסרטו עטור השבחים של הקולנוען קוונטין טרנטינו, "היו זמנים בהוליווד".
לאחר מכן ב-2019, שיחקה בסרט האמריקאי-איטלקי "החשוד העיקרי" (אנ') בתור הבת של הדמות שאותה גילם לייב שרייבר. הסרט בוים על ידי מארק מאיירס, עם תסריט מעובד של הישראלי-אמריקאי אורן מוברמן.
בשנת 2020 שיחקה בסרטה של ג'יה קופולה, "מיינסטרים".
באותה שנה שיחקה הוק במיני-סדרה של רשת שואוטיים "ציפור אלוהים שבשמים", שיצר והפיק אביה, אית'ן הוק מתוך עיבוד לספר באותו שם משנת 2013 מאת ג'יימס מקברייד. היא מגלמת את דמותה של אנני בראון, בתו של ג'ון בראון, אותו אביה אית'ן מגלם.
בשנת 2022 כיכבה בסרט קומדיית הנעורים "עושות נקמה" מבית נטפליקס, לצד קמילה מנדס וטליה ריידר (אנ').
בשנת 2023 השתתפה בסרט המדע-בדיוני של ווס אנדרסון "אסטרואיד סיטי", שזכה לשבחים רבים והוקרן לראשונה בפסטיבל הסרטים בקאן ה־76. ב-29 בספטמבר יצא סרט המתח הקומי "The Kill Room" בו שיחקה לצד אמה, אומה ת'ורמן. בנובמבר דווח כי לוהקה כמדבבת בסרט האנימציה הממוחשבת של פיקסאר ודיסני, "הקול בראש 2" שיצא להקרנים ביוני 2024. באותה שנה גילמה את ג'יימי ברנשטיין, בתו הבכורה של המנצח האמריקאי-יהודי ליאונרד ברנשטיין בסרט הביוגרפי "המאסטרו", בבימויו של בראדלי קופר, שגם גילם את ליאונרד.
קריירה > מוזיקה

באוגוסט 2019 הוק הוציאה את שני סינגלי הבכורה שלה, "To Love A Boy" לו הופק קליפ בהשתתפות פרד השינגר ו-"Stay Open". השירים נכתבו והוקלטו על ידי הוק וזוכה פרס הגראמי, הזמר-יוצר ג'סי האריס (אנ').
ב-2020 הוציאה את אלבום הבכורה שלה, "Blush". ב-2022 הוציאה את אלבומה השני "MOSS".
ב-25 ביוני 2023 הוציאה את הסינגל "Coming Around Again".
ב-2024 הוציאה הוק את אלבום האולפן השלישי שלה Chaos angel.
דיסקוגרפיה > אלבומי אולפן

2020: Blush
2022: Moss
2024: Chaos Angel
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2018 | Ladyworld | רומי |  |
| 2019 | היו זמנים בהוליווד | לינדה קסביאן |  |
| 2019 | החשוד העיקרי (אנ') | שאנון |  |
| 2020 | מיינסטרים | פרנקי |  |
| 2021 | Italian Studies | ארין מקלאוד |  |
| 2021 | רחוב הפחד – חלק 1: 1994 | הת'ר ווטקינס |  |
| 2022 | עושות נקמה | אלינור לווטן/נורה קאטלר |  |
| 2023 | אסטרואיד סיטי | ג'ון דאגלס |  |
| 2023 | המאסטרו | ג'יימי ברנשטיין |  |
| 2023 | Wildcat | פלאנרי או'קונור | גם מפיקה בפועל |
| 2023 | The Kill Room | גרייס |  |
| 2024 | הקול בראש 2 | חרדה | דיבוב |
| TBA | Revolver |  |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2017 | נשים קטנות | ג'ו מארש | מיני-סדרה |
| 2019–הווה | דברים מוזרים | רובין באקלי | תפקיד ראשי (עונה 3 ואילך); 17 פרקים |
| 2020 | ציפור אלוהים שבשמים | אנני בראון | פרק: "Hiving the Bees" |
| 2023 | מון גירל ושדינוזאור | אביס | דיבוב; פרק: "Moon Girl's Day Off" |
| 2023 | The Playboy Interviews | הלן גרלי בראון | פודקאסט; פרק: "Helen Gurley Brown" |
הערות שוליים

↑  Myers, Owen (2024-02-17). "Maya Hawke: 'I would have found a way to be an artist, even if I had been adopted'". The Guardian (באנגלית בריטית). ISSN 0261-3077. נבדק ב-2024-02-20.
| --- | --- |
בקרת זהויות :  GND: 1221686496  LCCN: no2023089799  MusicBrainz: 6879c573-d161-427c-8b67-77d65fa477bb  VIAF: 5441160606872116300009   WorldCat (עם VIAF): 5441160606872116300009
1932 בגרמניה

| 0 | 1 | 2 | 3 |
| --- | --- | --- | --- |
| «««  1931   1930  1929 |  דגל גרמניה | 1932  בגרמניה |  »»»  1933   1934   1935 |
כל ערכי השנים בגרמניה • אירועים בולטים בעולם ב-1932 פורטל גרמניה • לוח שנה של שנת 1932
שנת 1932 בגרמניה הייתה השנה בה ציינה גרמניה 61 שנות לאום.
הנהגה

פאול פון הינדנבורג - נשיא.
היינריך ברינינג - קנצלר עד 30 במאי. מ-1 ביוני פרנץ פון פאפן עד 17 בנובמבר. מ-3 בדצמבר קורט פון שלייכר.
אירועים

15 בינואר - כ-6 מיליון מובטלים בגרמניה.
25 בפברואר - אדולף היטלר מקבל אזרחות גרמנית בתום תהליך התאזרחות, דבר שמקנה לו את הזכות להתחרות לנשיאות גרמניה.
10 באפריל - הבחירות בגרמניה: פאול פון הינדנבורג מנצח בבחירות.
30 במאי - הקנצלר היינריך ברינינג מתפטר. הנשיא הינדנבורג מבקש מפרנץ פון פאפן להקים ממשלה חדשה.
17 ביולי - יום ראשון הארור של אלטונה: קומוניסטים חמושים תוקפים באלטונה הפגנה של הלאומנים-סוציאליסטים; 18 נהרגו. בעקבות התקרית פורצת שורה של קרבות רחוב על רקע פוליטי.
31 ביולי - הבחירות הפדרליות: המפלגה הנאצית זוכה ברוב קולות ברחבי המדינה כמו גם הקומוניסטים. מצב זה מונע הקמת קואליציה ללא אחד מהצדדים.
30 באוגוסט - הרמן גרינג מתמנה ליו"ר הסנאט הגרמני.
6 בנובמבר - הבחירות הפדרליות: המפלגה הנאצית מאבדת קולות רבים, אולם שומרת על הרוב שלה. הקומוניסטים ממשיכים לצבור קולות. אלו הבחירות החופשיות האחרונות בגרמניה עד 1990.
21 בנובמבר - הנשיא הינדנבורג מתחיל במשא ומתן עם אדולף היטלר על הקמת ממשלה חדשה.
3 בדצמבר - הנשיא הינדנבורג ממנה את קורט פון שלייכר לתפקיד הקנצלר.
נולדו

30 ביולי - מיכאל ברונו, לשעבר נגיד בנק ישראל וכלכלן ראשי בבנק העולמי (נפטר ב-1990).
24 בספטמבר - וולטר וולמן, פוליטיקאי גרמני (נפטר ב-2013).
19 בדצמבר - ברנהרד פוגל, פוליטיקאי גרמני.
31 בדצמבר - פליקס רקסהאוזן, עיתונאי גרמני (נפטר ב-1992).
נפטרו

4 באפריל - וילהלם אוסטוולד, כימאי גרמני (נולד ב-1853).
פאול פון הינדנבורג, נשיא רפובליקת ויימאר
BB-8

| --- | --- |

BB-8
 שם סרט:  מלחמת הכוכבים
 יוצרים:  לורנס קסדן, ג'יי ג'יי אברהמס, מייקל ארנדט
 גילום הדמות:  דייב צ'פמן, בריאן הרינג
 דיבוב:  ביל היידר, בן שוורץ
 מידע
 גזע:  דרואיד (רובוט)
 שיוך:  הכוח מתעורר אחרוני הג'דיי
 דמויות קשורות
 חברים:  ליאה אורגנה ריי פין פו דמרון C-3PO
 אויבים:  המסדר הראשון
BB-8 היא דמות של דרואיד שירות מכני דמוי-כדור שמופיעה בסרט שובר הקופות "מלחמת הכוכבים - פרק 7: הכוח מתעורר", בסרט "מלחמת הכוכבים: אחרוני הג'דיי", בסרט "מלחמת הכוכבים: עלייתו של סקייווקר ובסדרה "מלחמת הכוכבים: התנגדות". הוא נמצא בבעלותו של פו דמרון, טייס בברית המורדים. בסרט "הכוח מתעורר" תפקידו העיקרי היה העברת המפה שמובילה אל מקום המחבוא של לוק סקייווקר לידי ברית המורדים תוך כדי שהוא נרדף על ידי קיילו רן והמסדר הראשון.
BB-8 מהווה מעין מחווה ו"דור המשך" ל-R2-D2 (שמופיע אף הוא בפרק 7) שממלא תפקיד כמעט זהה בסרט המקורי, "מלחמת הכוכבים - פרק 4: תקווה חדשה".
הופעות בסרטים > הכוח מתעורר (2015)

BB-8 נראה לראשונה בטיזר לסרט הכוח מתעורר בן ה-88 שניות ששוחרר על ידי Lucasfilm ב-28 בנובמבר 2014. שמו נחשף על ידי Entertainment Weekly בדצמבר 2014.
בסרט, הרובוט הוא האסטרומאכ הדרואיד של טייס הקרב של ההתנגדות פו דמרון (אוסקר אייזק). פו מפקיד בידיו מפה שיש להעביר למפקדת ההתנגדות על מנת לקבוע את מקום הימצאו של אביר הג'דיי לוק סקייווקר. בזמן שפו נתפס ונחקר על ידי איש המלחמה המרושע של המסדר הראשון קיילו רן, BB-8 בורח אל פני המדבר של כוכב הלכת ג'אקו ומוצא מקלט עם ריי. בסופו של דבר ריי, חייל הסער העריק פין, האן סולו וצ'ובקה מביאים את BB-8 למנהיגת ההתנגדות ליאה אורגנה, ובסופו של דבר מפגישים אותו עם פו.
הופעות בסרטים > אחרוני הג'דיי (2017)

באחרוני הג'דיי, BB-8 מתקן את מערכת הנשק אקס- ווינג של פו על ידי ריסוק ראשו לתוכה. בקאנטו בייט, מהמר שיכור מכניס שוב ושוב מטבעות למשבצת בתוך BB-8, חושב שהוא מכונת מזל. הדרואיד מכניע מאוחר יותר כמה שומרים, ומאפשר לפין ולרוז להימלט מהכלא. לאחר מכן BB-8 משתמש במטבעות כדי להכניע שומר רביעי. מאוחר יותר, הוא מפעיל AT-ST על מנת להציל את פין ורוז לאחר שהם נתפסו על ידי המסדר הראשון.
הופעות בסרטים > עלייתו של סקייווקר (2019)

BB-8 הופיע במלחמת הכוכבים: עלייתו של סקייווקר, שם, במשימה עם ריי, פין, פו, צ'ווי ו-C-3PO  הם התיידדו בסופו של דבר עם דרואיד בשם D-O. לאחר שחגג את ניצחון ההתנגדות באג'אן קרוס, BB-8 עקב אחרי ריי בטטואין שם היא קברה את חרבות האור של לוק וליה באחוזת לארס, ובסופו של דבר, הדרואיד צפה בזריחה יחד איתה.
Chown

פקודת Chown
chown (באנגלית: Change Owner; "החלפת בעלות") היא פקודה במערכת הפעלה דמוית יוניקס המחליפה בעלים של קבצים וספריות במערכת ההפעלה.
הבעלות על כל קובץ במערכת יכולה להשתנות רק על ידי משתמש-על. לא ניתן להחליף בעלות על קובץ באמצעות משתמש שאינו מורשה לכך גם כאשר המשתמש הוא בעל הקובץ המקורי.
שינוי שם קבוצה יתבצע בעזרת פקודת chgrp.
שימוש

השימוש הסטנדרטי בפקודת chown, בסביבת יוניקס, יתבצע כדלקמן:
chown username file.sh
ניתן לשלב ערכים נוספים:
chown -r - שינוי רקורסיבי על קבצים ותיקיות.
chown -c - הצגה ושינוי קבצים שהשתנו.
man chown - יציג את ספר הוראות של פקודה זו.
תנועה (הגה)

בפונטיקה ובפונולוגיה, תנועה היא הגה המבוצע בשפה ומאופיין במרווח רחב יחסית בבסיס החיתוך שלו, ובדרך כלל הוא מהווה את ההגה המרכזי בהברה. זאת לעומת עיצור, שמאופיין במרווח צר יחסית בבסיס החיתוך ונמצא בדרך כלל בשולי ההברה. בשפות מסוימות קיימות כעשרים תנועות שונות ולמעשה מגוון התנועות האפשרי הוא אינסופי.
בהקשר דקדוקי עברי־מסורתי, (ראו להלן) מאופיינות תנועות על־פי תכונות לשוניות שאינן תואמות בהכרח למערכת פונולוגית שהייתה קיימת בנקודת זמן מסוימת בתולדות העברית (שכן לשון המקרא, שעליה מתבסס הדקדוק העברי המסורתי, מכילה רבדים היסטוריים שונים), לכן נהוג לציינן בשמותיהן המסורתיים (קמץ, חולם וכו'), ולא כמקובל בבלשנות כללית ישירות על־פי ייצוגן הפונולוגי (למשל /aː/ או /oː/) או הפונטי (למשל [ä] או [o]).
הגדרה

המושג תנועה מוגדר גם פונטית וגם פונולוגית.
תנועה על פי ההגדרה הפונטית היא הגה שהמרווח בבסיס החיתוך שלו רחב. במילים אחרות, האוויר היוצא החוצה מן הריאה אינו נתקל כמעט בהפרעה ופורץ החוצה בחופשיות.
תנועה על פי ההגדרה הפונולוגית היא ההגה שמהווה את גרעין ההברה. לרוב קיימת הקבלה בין שתי ההגדרות, למשל, בביצוע המילה קַו 'kav', כשהוגים את העיצור k האוויר נעצר בווילון, וכשהוגים את העיצור v האוויר נעצר בשפתיים אך כשהוגים את התנועה a האוויר משתחרר החוצה בלי חיכוך. כמו כן, באותה המילה, העיצורים ק', ו' הם צדדיים, לעומת התנועה a שהיא המרכזית בהברה המלכדת את כל העיצורים להברה אחת שלמה.
במקרים נדירים יש סתירה בין שתי ההגדרות. כגון המלה הצ'כית [krk] בה ההגה r מהווה את מרכז ההברה, אך מבחינת אופן חיתוכו הוא עיצור.
מאפייני תנועות

ניתן להבחין בין התנועות השונות והמגוונות לפי מספר תכונות כאשר לתנועה אחת יכולות להיות מספר תכונות בו זמנית המבחינות בינה לבין תנועות אחרות החולקות איתה חלק מתכונותיהן.
מאפייני תנועות > גובה

גובה התנועות מתייחס לגובה שבו נמצאת פסגת הלשון בעת הגיית התנועה יחסית לגג חלל הפה. תנועות שבעת הגייתן פסגת הלשון נמצאת מעל אמצע המרחק בין גג חלל הפה לתחתיתו נקראות תנועות גבוהות או תנועות סגורות ותנועות שבעת הגייתן פסגת הלשון נמצאת מתחת לאמצע המרחק בין גג חלל הפה לבין תחתית חלל הפה נקראות תנועות נמוכות או תנועות פתוחות. באופן כללי, התנועות u, i הן התנועות הגבוהות ביותר, והתנועה a היא הנמוכה ביותר.
מאפייני תנועות > מיקום

מיקום התנועות מתייחס למיקום פסגת הלשון בציר הרוחב של חלל הפה בעת ההגייה יחסית לגב חלל הפה. תנועות שבעת הגייתן פסגת הלשון מצויה באזור הקדמי של הפה נקראות תנועות קדמיות. תנועות שבעת הגייתן פסגת הלשון מצויה באזור המרכזי של הפה נקראות תנועות מרכזיות. תנועות שבעת הגייתן פסגת הלשון מצויה באזור האחורי של הפה נקראות תנועות אחוריות. לדוגמה: התנועות i, e הן תנועות קדמיות, התנועות o, u הן תנועות אחוריות והתנועה a היא תנועה מרכזית.
מאפייני תנועות > מעוגלות

מעוגלות התנועות מתייחסת לתכונה של מידת כיווץ השפתיים בעת הגיית התנועה. תנועות שבעת הגייתן השפתיים מכווצות נקראות תנועות מעוגלות ותנועות שבעת הגייתן השפתיים מצויות במצב רפוי נקראות תנועות בלתי מעוגלות. לדוגמה: התנועה u מבוצעת בשפתיים מכווצות והתנועה i בשפתיים רפויות.
מאפייני תנועות > אנפוף

אנפוף התנועות מתייחס לאופן זרימתו של חלק מהאוויר או כולו החוצה דרך חלל האף בעת הגיית תנועות מסוימות. רוב התנועות הן אוראליות כלומר כל האוויר זורם דרך הפה אך ישנן שפות בהן ישנן תנועות מאונפפות אשר בעת הגייתן יורד החך הרך (הווילון) וחלק מהאוויר משתחרר דרך חלל האף.
מאפייני תנועות > קוליות

קוליות התנועות מתייחסת למצב מיתרי הקול בעת הפקת התנועה. מיתרי הקול עשויים לרעוד או שלא לרעוד ללא קשר להתנהגות איברי ההגייה בחלל הפה. תנועות הן בדרך כלל קוליות, אך ישנן שפות מסוימות בהן תנועות קוליות ותנועות אטומות משמשות פונמות שונות.
מאפייני תנועות > רוטיזציה

תנועות שעברו רוטיזציה (בעברית: רִיּוּשׁ, מלשון רי״ש) הן תנועות שבעת הגייתן קצה הלשון כפוף אחורנית מה שמשווה לתנועה צליל לוואי הדומה לאות r האנגלית. כיפוף הלשון אחורנית עצמאי מתנועת גוף הלשון, כך שגוף הלשון יכול להיות בקדמת חלל הפה, באחורי חלל הפה, גבוה או נמוך בחלל הפה ובאותו הזמן קצה הלשון עשוי להיות כפוף או לא כפוף.
מאפייני תנועות > משך (אורך)

משך התנועות מתייחס לתכונת אורך הגיית התנועה. בעברית המודרנית אין הבחנה בין תנועות קצרות לארוכות, לעומת זאת על־פי ההשערה בעברית הקדומה היו מספר אורכים שונים לכל תנועה. בגרמנית ובערבית, למשל, ישנה הבחנה בין תנועות קצרות לארוכות עד היום. בדרך כלל ישנו קשר בין אורכה של תנועה מסוימת להטעמת ההברה בה היא נמצאת.
מאפייני תנועות > טון

טון הוא הגדרת גובה הצליל בזמן הגיית התנועה (ולעיתים גם בזמן הגיית עיצורים). הטון יכול להיות ישר – למשל טון גבוה, טון נמוך; והוא יכול להשתנות לאורך הגיית התנועה – טון עולה, טון יורד או שילוב כלשהו של עלייה וירידה. שפות שבהן טונים הם פונמה לכל דבר מכונות שפות טונאליות. כמו כל פונמה, הטון בשפות אלה מבחין במשמעות, כך שהגיית אותה הברה או מילה משפיעה על משמעותה.
תנועות עם מאפיינים משתנים

תנועה שמאפייניה אינם משתנים במשך הגיית התנועה היא מונופתונג (חד־תנועה); המונופתונגים הם תנועות אמיתיות. תנועה שמאפייניה משתנים פעם אחת במשך הגיית התנועה היא דיפתונג (דו־תנועה) ותנועה שמאפייניה משתנים פעמיים במשך הגיית התנועה היא טריפתונג (תלת־תנועה). קיימות גם תנועות עם מעל שתי השתנויות במשך הגיית התנועה אך אלו נדירות יחסית.
טרפז התנועות

|  | אחורית | כמעט־אחורית | מרכזית | כמעט־קדמית | קדמית |
| --- | --- | --- | --- | --- | --- |
| סגורה | [u]  ‏· [ɯ]  |  | [ʉ]  ‏· [ɨ]  |  | [y]  ‏· [i]  |
| כמעט־סגורה |  | [ʊ]  | ʊ̈ ‏· [ɪ̈]  | [ʏ]  ‏· [ɪ]  |  |
| חצי־סגורה | [o]  ‏· [ɤ]  |  | [ɵ]  ‏· [ɘ]  |  | [ø]  ‏· [e]  |
| אמצעית | [o̞]  ‏· ɤ̞ |  | [ə]  |  | ø̞ ‏· [e̞]  |
| חצי־פתוחה | [ɔ]  ‏· [ʌ]  |  | [ɞ]  ‏· [ɜ]  |  | [œ]  ‏· [ɛ]  |
| כמעט־פתוחה |  |  | [ɐ]  |  | [æ]  |
| פתוחה | [ɒ]  ‏· [ɑ]  |  | [ä]  |  | [ɶ]  ‏· [a]  |
ראו גם: IPA, עיצורים
כאשר מופיעות זוג תנועות באותה משבצת, הימנית מעוגלת.
כדי שיהיה נוח להתייחס לכל הגייה אפשרית של התנועות, הן ממוינות בטרפז התנועות של האלפבית הפונטי הבינלאומי (IPA). למעשה כל נקודה סביב הטרפז ובתוכו מגדירה הגייה של התנועה. הראשון שתיאר את טרפז התנועות הוא הפונטיקאי דניאל ג'ונס.
השורות מתארות את גובה התנועות, כאשר מיקומן הוא מיקום הלשון ביחס לחך. בשורה העליונה ביותר מצוינות התנועות הגבוהות – המכונות גם סגורות, ובשורה התחתונה ביותר מצוינות התנועות הנמוכות –
המכונות גם פתוחות. העמודות מתארות את מיקום התנועות כאשר בעמודה הימנית ביותר מצוינות התנועות האחוריות, ובעמודה השמאלית ביותר מצוינות התנועות הקדמיות. בכל מיקום וגובה תנועות בהם מופיעות שתי תנועות, התנועה השמאלית בלתי־מעוגלת והתנועה הימנית מעוגלת.